Περιεχόμενα

# Χρήση της Κονσόλας Παρουσιαστή

Η κονσόλα παρουσιαστή εμφανίζει την προβολή διαφανειών σε εξωτερική οθόνη (προβολικό ή μεγάλη τηλεόραση), ενώ τα στοιχεία ελέγχου παρουσίασης εμφανίζονται στην οθόνη του υπολογιστή.

Η κονσόλα παρουσιαστή παρέχει πρόσθετο έλεγχο στις προβολές διαφανειών χρησιμοποιώντας διαφορετικές προβολές στην οθόνη του υπολογιστή σας και στην εμφανιζόμενη οθόνη από το ακροατήριο. Η προβολή που βλέπετε στην οθόνη του υπολογιστή περιλαμβάνει την τρέχουσα διαφάνεια, την επόμενη διαφάνεια, προαιρετικά τις σημειώσεις διαφάνειας και χρονόμετρο παρουσίασης.

Η κονσόλα παρουσιαστή δουλεύει μόνο σε λειτουργικό σύστημα που υποστηρίζει πολλαπλές οθόνες και μόνο όταν δύο οθόνες είναι συνδεμένες (η μία μπορεί να είναι η ενσωματωμένη οθόνη φορητού υπολογιστή).

## Ενεργοποίηση κονσόλας παρουσιαστή

Για ενεργοποίηση κονσόλας παρουσιαστή:

- Επιλέξτε Προβολή παρουσίασης - Ρυθμίσεις προβολής παρουσίασης.

- Στο αναπτυσσόμενο μενού Οθόνη - Κονσόλα παρουσιαστή, επιλέξτε είτε Πλήρης οθόνη, είτε Σε παράθυρο.

Για ενεργοποίηση της κονσόλας παρουσιαστή:

- Συνδέστε μια βοηθητική οθόνη στον υπολογιστή σας,

- Εκτελέστε την προβολή διαφανειών. Πατήστε F5 ή Shift-F5 ή επιλέξτε Προβολή διαφανειών - Έναρξη από την πρώτη διαφάνεια ή Έναρξη από την τρέχουσα διαφάνεια.

## Στοιχεία ελέγχου της κονσόλας παρουσιαστή

- Προηγούμενη: μετακίνηση στην προηγούμενη διαφάνεια.

- Επόμενη: μετακίνηση στην επόμενη διαφάνεια.

- Σημειώσεις: εμφανίζει την κατάσταση σημειώσεων της κονσόλας παρουσιαστή.

- Διαφάνεια: εμφανίζει την κατάσταση ταξινόμησης διαφανειών της κονσόλας παρουσιαστή.

- Επανεκκίνηση: επανεκκίνηση του χρόνου που πέρασε της προβολής διαφανειών.

- Εναλλαγή: εναλλάσσει τις οθόνεςς μεταξύ υπολογιστή και παρουσίασης.

- Κλείσιμο: Στην κατάσταση σημειώσεων και ταξινόμησης διαφανειών, επιστρέφει στην κανονική κατάσταση.

## Συντομεύσεις πληκτρολογίου κονσόλας παρουσιαστή

Κατά την εκτέλεση μιας παρουσίασης διαφανειών μέσω της κονσόλας παρουσιαστή, μπορείτε να χρησιμοποιήσετε τα παρακάτω πλήκτρα:

Ενέργεια | Πλήκτρο ή πλήκτρα
--- | ---
Επόμενη διαφάνεια, ή επόμενο εφέ | Αριστερό πάτημα, δεξί βέλος, κάτω βέλος, πλήκτρο διαστήματος, page down (σελίδα προς τα κάτω), enter, επιστροφή
Προηγούμενη διαφάνεια, ή προηγούμενο εφέ | Δεξί πάτημα, αριστερό βέλος, επάνω βέλος, page up (σελίδα προς τα επάνω), οπισθοδιαγραφή
Χρήση του δείκτη του ποντικιού ως στυλό | 'P'
Σβήσιμο όλου του μελανιού στη διαφάνεια | 'E'
Πρώτη διαφάνεια | Αρχική
Τελευταία διαφάνεια | Τέλος
Προηγούμενη διαφάνεια χωρίς εφέ | Alt+Page Up
Επόμενη διαφάνεια χωρίς εφέ | Alt+Page Down
Μαύρισμα/ξεμαύρισμα οθόνης | 'Μ', '.'
Λεύκανση/απολεύκανση της οθόνης | 'Λ', ','
Τερματισμός παρουσίασης διαφανειών | Esc, '-'
Μετάβαση στον αριθμό διαφάνειας | Αριθμός που ακολουθείται από Enter
Μεγέθυνση/Σμίκρυνση του μεγέθους της γραμματοσειράς των σημειώσεων | 'Μ', 'Σ'
Κύλιση σημειώσεων πάνω/κάτω | 'Α', 'Ω'
Μετακίνηση δρομέα στην προβολή σημειώσεων μπροστά/πίσω | 'Υ', 'Π'
Εμφάνιση της κονσόλας παρουσιαστή | Ctrl-'1'
Εμφάνιση των σημειώσεων παρουσίασης | Ctrl-'2'
Εμφάνιση της επισκόπησης διαφανειών | Ctrl-'3'
Εναλλαγή οθονών | Command Ctrl+'4'
Απενεργοποήση του δείκτη ως λειτουργία στυλό | Command Ctrl+'A'

## Καταστάσεις κονσόλας παρουσιαστή

### Κανονική κατάσταση

Στην κανονική κατάσταση εμφανίζει την τρέχουσα διαφάνεια στα αριστερά και την επόμενη διαφάνεια στα δεξιά της οθόνης του υπολογιστή.

### Κατάσταση σημειώσεων

Η κατάσταση σημειώσεων εμφανίζει την τρέχουσα διαφάνεια στα αριστερά, τις σημειώσεις διαφάνειας στα δεξιά και την επόμενη διαφάνεια κάτω από την τρέχουσα διαφάνεια.

### Κατάσταση ταξινόμησης διαφανειών

Η κατάσταση ταξινόμησης διαφανειών εμφανίζει όλες τις διαφάνειες στην οθόνη του υπολογιστή και επιτρέπει την εμφάνιση της επιλεγμένης διαφάνειας εκτός της σειράς παρουσίασης.

Σχετικά θέματα

Οδηγός χρήστη του απομακρυσμένου Impress (Impress Remote)

Παρακαλούμε, υποστηρίξτε μας!