Περιεχόμενα

# Παράγραφος

Τροποποιεί τη μορφή της τρέχουσας παραγράφου, όπως εσοχές και στοίχιση.

Για να τροποποιήσετε τη γραμματοσειρά της τρέχουσας παραγράφου, επιλέξτε ολόκληρη την παράγραφο, επιλέξτε Μορφή - Χαρακτήρας και, στη συνέχεια, πατήστε στην καρτέλα Γραμματοσειρά.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Μορφή - Παράγραφος.

#### Από το μενού περιβάλλοντος:

Τοποθετήστε τον δρομέα στην παράγραφο, επιλέξτε Παράγραφος - Παράγραφος.

#### Από τη διεπαφή με καρτέλες:

Στο μενού Αρχική της καρτέλας Αρχική, επιλέξτε Παράγραφος.

#### Από την πλευρική στήλη:

Ανοίξτε την προσάρτηση Τεχνοτροπίες, επιλέξτε μια τεχνοτροπία παραγράφου, ανοίξτε το μενού περιβάλλοντος και επιλέξτε Νέα ή Επεξεργασία τεχνοτροπίας.

#### Από τις γραμμές εργαλείων:

Παράγραφος

Η τεχνοτροπία παραγράφου για την τρέχουσα παράγραφο εμφανίζεται στη γραμμή εργαλείων Μορφοποίηση και επισημαίνεται στο παράθυρο τεχνοτροπιών.

## Εσοχές και διαστήματα

Θέτει τις εσοχές και τις επιλογές αποστάσεων για την τρέχουσα παράγραφο.

## Στοίχιση

Ρυθμίζει τη στοίχιση της παραγράφου σχετικά με τα περιθώρια της σελίδας.

## Ροή κειμένου

Ορισμός επιλογών συλλαβισμού και σελιδοποίησης.

## Διάρθρωση & κατάλογος

Προσθέτει ή αφαιρεί επίπεδο διάρθρωσης και αρίθμηση γραμμής από την παράγραφο ή την τεχνοτροπία παραγράφου. Μπορείτε επίσης να επανεκκινήσετε ή να τροποποιήσετε τον αρχικό αριθμό για αριθμημένους καταλόγους και αρίθμηση γραμμής.

## Στηλοθέτες

Καθορίζει την θέση της απόστασης στηλοθέτη στην παράγραφο.

## Αρχιγράμματα

Μορφοποιεί το πρώτο γράμμα μιας παραγράφου με ένα μεγάλο κεφαλαίο γράμμα, που μπορεί να εκτείνεται σε περισσότερες γραμμές. Η παράγραφος πρέπει να εκτείνεται τουλάχιστον σε τόσες γραμμές όσες καθορίζετε εσείς στο πλαίσιο γραμμές.

## Ασιατική τυπογραφία

Ορίστε τις τυπογραφικές επιλογές για κελιά ή παραγράφους σε αρχεία ασιατικής γλώσσας. Για να ενεργοποιήσετε την υποστήριξη ασιατικής γλώσσας, επιλέξτε Γλώσσες και τοπικές ρυθμίσεις - Γενικά στο πλαίσιο διαλόγου Επιλογές και, στη συνέχεια, επιλέξτε το πλαίσιο Ασιατικές στην περιοχή Προεπιλεγμένες γλώσσες για έγγραφα. Οι επιλογές ασιατικής τυπογραφίας αγνοούνται στα έγγραφα HTML.

## Ασιατική τυπογραφία

Ορίστε τις τυπογραφικές επιλογές για κελιά ή παραγράφους σε αρχεία ασιατικής γλώσσας. Για να ενεργοποιήσετε την υποστήριξη ασιατικής γλώσσας, επιλέξτε Γλώσσες και τοπικές ρυθμίσεις - Γενικά στο πλαίσιο διαλόγου Επιλογές και, στη συνέχεια, επιλέξτε το πλαίσιο Ασιατικές στην περιοχή Προεπιλεγμένες γλώσσες για έγγραφα. Οι επιλογές ασιατικής τυπογραφίας αγνοούνται στα έγγραφα HTML.

## Περιγράμματα

Θέτει τις επιλογές περιγραμμάτων για τα επιλεγμένα αντικείμενα στο Writer ή στο Calc.

## Παρασκήνιο Περιοχή (Παρασκήνιο, Επισήμανση)

Ορίστε τις επιλογές γεμίσματος του επιλεγμένου αντικειμένου σχεδίασης ή στοιχείου εγγράφου.

### Επαναφορά

Επαναφέρει τις αλλαγές που έγιναν στην τρέχουσα καρτέλα σε αυτές που εφαρμόστηκαν όταν ανοίχτηκε ο διάλογος.

Παρακαλούμε, υποστηρίξτε μας!