Περιεχόμενα

# Μορφές αρχείων XML

Από προεπιλογή, το LibreOffice φορτώνει και αποθηκεύει αρχεία στη μορφή OpenDocument.

Η μορφή αρχείων OpenDocument (ODF) είναι μια τυποποιημένη μορφή αρχείων που χρησιμοποιείται από πολλές εφαρμογές λογισμικού. Μπορείτε να βρείτε περισσότερες πληροφορίες στη ιστοσελίδα της βικιπαίδειας: wikipedia.org/wiki/OpenDocument.

## Ονόματα μορφών αρχείων OpenDocument

Το LibreOffice χρησιμοποιεί τις παρακάτω μορφές αρχείου:

Μορφή εγγράφου | Επέκταση αρχείου
--- | ---
Κείμενο ODF | *.odt
Πρότυπο κειμένου ODF | *.ott
Κύριο έγγραφο ODF | *.odm
Πρότυπο κύριου εγγράφου ODF | *.otm
Έγγραφο HTML | *.html
Πρότυπο εγγράφου HTML | *.oth
Έγγραφο Πίνακα ODF | *.ods
Πρότυπο εγγράφου πίνακα ODF | *.ots
Σχέδιο ODF | *.odg
Πρότυπο σχεδίου ODF | *.otg
Παρουσίαση ODF | *.odp
Πρότυπο παρουσίασης ODF | *.otp
Τύπος ODF | *.odf
Βάση δεδομένων ODF | *.odb
Επέκταση του LibreOffice | *.oxt

H μορφή HTML δεν είναι μορφή OpenDocument.

ODF Chart είναι το όνομα για τη μορφή αρχείου για αυτόνομα διαγράμματα. Αυτή η μορφή με την επέκταση *.odc δεν χρησιμοποιείται τώρα.

## Εξέλιξη της μορφής OpenDocument

Η μορφή OpenDocument εξελίσσεται με την πάροδο του χρόνου.

Έκδοση ODF | Ημερομηνία τυπικής έγκρισης από OASIS | Πρώτη υποστηριζόμενη έκδοση της εφαρμογής
--- | --- | ---
ODF 1.0 | 2005-05-01 | OpenOffice.org 1.1.5 ή StarOffice 7
ODF 1.1 | 2007-02-02 | OpenOffice.org 2.2 ή StarOffice 8 Update 4
ODF 1.2 | 30-09-2011 | OpenOffice.org 3, StarOffice 9, Oracle Open Office
Επεκταμένο ODF 1.2 (κατάσταση συμβατότητας) | — | LibreOffice 3.5
Επεκταμένο ODF 1.2 | — | OpenOffice.org 3.2 ή StarOffice 9.2
ODF 1.3 | TBD | LibreOffice 7.0
Επεκταμένο ODF 1.3 | — | LibreOffice 7.0

Στις τρέχουσες εκδόσεις, μπορείτε να επιλέξετε να αποθηκεύσετε τα έγγραφά σας χρησιμοποιώντας ODF 1.2 ή ODF 1.0/1.1 (για συμβατότητα προς τα πίσω). Επιλέξτε LibreOffice - Προτιμήσεις Εργαλεία - Επιλογές - Φόρτωση/Αποθήκευση - Γενικά και επιλέξτε την έκδοση μορφής ODF.

Εάν θέλετε να ορίσετε μια άλλη μορφή αρχείου ως προεπιλεγμένη, επιλέξτε LibreOffice - Προτιμήσεις Εργαλεία - Επιλογές - Φόρτωση/Αποθήκευση - Γενικά για να βρείτε εναλλακτικές μορφές αρχείων για κάθε τύπο εγγράφου του LibreOffice.

## Δομή αρχείου XML

Έγγραφα σε μορφή αρχείου OpenDocument αποθηκεύονται σαν συμπιεσμένα zip αρχεία που περιέχουν αρχεία XML. Για να δείτε αυτά τα αρχεία XML, μπορείτε να ανοίξετε το αρχείο OpenDocument με ένα πρόγραμμα unzιp. Τα παρακάτω αρχεία και κατάλογοι περιέχονται μέσα στα αρχεία OpenDocument.

1. Το περιεχόμενο κειμένου του εγγράφου βρίσκεται στο content.xml.

   Από προεπιλογή, το content.xml αποθηκεύεται χωρίς μορφοποιημένα στοιχεία όπως εσοχές ή αλλαγές γραμμών για να ελαχιστοποιηθεί ο χρόνος αποθήκευσης και ανοίγματος του εγγράφου. Η χρήση τις εσοχών και των αλλαγών γραμμών μπορεί να ενεργοποιηθεί στο Προχωρημένη ρύθμιση ορίζοντας την ιδιότητα /org.openoffice.Office.Common/Save/Document PrettyPrinting σε true.

2. Το αρχείο meta.xml περιέχει τις μετα-πληροφορίες του εγγράφου, τις οποίες μπορείτε να εισάγετε μέσω της επιλογήςΑρχείο - Ιδιότητες.

   Αν αποθηκεύσετε ένα έγγραφο με κωδικό, το meta.xmlδεν θα κωδικοποιηθεί.

3. Το αρχείο settings.xml περιέχει περισσότερες πληροφορίες για τις ρυθμίσεις αυτού του εγγράφου.

4. Στο styles.xml, θα βρείτε τις εφαρμοσμένες τεχνοτροπίες στο έγγραφο που μπορούν να εμφανιστούν στο παράθυρο Tεχνοτροπίες.

5. Το αρχείο meta-inf/manifest.xml περιγράφει τη δομή του αρχείου XML.

Παραπάνω αρχεία και φάκελοι μπορούν να περιέχονται στη συμπιεσμένη μορφή αρχείου .

## Ορισμός των μορφών XML

Το σχήμα για τις μορφές OpenDocument μπορεί να βρεθεί στην ιστοσελίδα www.oasis-open.org.

Σχετικά θέματα

Άνοιγμα εγγράφων

Αποθήκευση εγγράφων

Αλλαγή συσχετισμών των τύπων εγγράφων Microsoft Office

Οδηγός μετατροπής εγγράφου

Παρακαλούμε, υποστηρίξτε μας!