Περιεχόμενα

# Επιλογές ταξινόμησης

Ορίζει πρόσθετες επιλογές ταξινόμησης όπως φυσική ταξινόμηση, τοπικές ρυθμίσεις για την ταξινόμηση, χειρισμό ορίων στηλών, τοποθεσία αποτελεσμάτων ταξινόμησης και άλλα.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε την καρτέλα Δεδομένα - Ταξινόμηση - Επιλογές.

#### Από τη διεπαφή με καρτέλες:

Επιλέξτε την καρτέλα Δεδομένα - Ταξινόμηση - Επιλογές.

#### Από τις γραμμές εργαλείων:

Ταξινόμηση και, στη συνέχεια, καρτέλα Επιλογές.

## Διάκριση πεζών/κεφαλαίων

Η ταξινόμηση ακολουθεί τους κανόνες ταξινόμησης της τοπικής ρύθμισης του εγγράφου. Στις περισσότερες δυτικές τοπικές ρυθμίσεις, τα πεζά γράμματα εμφανίζονται πριν από τα κεφαλαία γράμματα, ενώ σε άλλες, η σειρά είναι αντίστροφη. Για παράδειγμα, στις αγγλικές (ΗΠΑ) τοπικές ρυθμίσεις, η σειρά είναι 'a', 'A', 'b', 'B'. Στις δανικές τοπικές ρυθμίσεις, ωστόσο, η σειρά είναι 'A', 'a', 'B', 'b'.

Το LibreOffice χρησιμοποιεί κανόνες ταξινόμησης που βασίζονται στα Διεθνή Στοιχεία για Unicode (ICU). Για λεπτομερείς πληροφορίες ταξινόμησης που αφορούν συγκεκριμένα τις τοπικές ρυθμίσεις του εγγράφου σας, επισκεφθείτε τη διεύθυνση https://icu4c-demos.unicode.org/icu-bin/collation.html#legend.

Για ασιατικές τοπικές ρυθμίσεις: Επιλέξτε Διάκριση πεζών-κεφαλαίων για να εφαρμόσετε τη συγκρότηση πολλών επιπέδων. Με τη συγκρότηση πολλαπλών επιπέδων, οι εγγραφές συγκρίνονται πρώτα στις πρωταρχικές μορφές τους με τα πεζά-κεφαλαία και τα διακριτικά τους να αγνοούνται. Εάν αξιολογηθούν ως ίδια, λαμβάνονται υπόψη τα διακριτικά τους για τη σύγκριση δεύτερου επιπέδου. Εάν εξακολουθούν να αξιολογούνται ως ίδια, τα πεζά-κεφαλαία, τα πλάτη χαρακτήρων και η διαφορά ιαπωνικού Kana λαμβάνονται υπόψη για τη σύγκριση τρίτου επιπέδου.

## Η περιοχή περιέχει ετικέτες γραμμής/στήλης

Παραλείπει την πρώτη γραμμή ή την πρώτη στήλη στην επιλογή από την ταξινόμηση. Η ρύθμιση για την Κατεύθυνση στο τέλος του παραθύρου διαλόγου καθορίζει το όνομα και τη συνάρτηση αυτού του πεδίου ελέγχου.

## Συμπερίληψη μορφών

Διατηρεί την τρέχουσα μορφοποίηση κελιών.

## Ενεροποίηση φυσικής ταξινόμησης

Η φυσική ταξινόμηση είναι ένας αλγόριθμος που ταξινομεί τους αριθμούς με πρόθεμα συμβολοσειράς με βάση την αριθμητική τους τιμή, αντί να τους αντιμετωπίζει ως απλό κείμενο για σύγκριση.

Παράδειγμα: η σειρά τιμών A1, A15, A9, A4, A5, A17, ..., A2, A13, A21 όταν ταξινομηθεί σε φυσική σειρά γίνεται

A1, A2, A3, A4, A5, A6, ..., A19, A20, A21.

Το ίδιο σύνολο τιμών που δεν ταξινομείται φυσικά γίνεται

A1, A11, A12, A13, ..., A19, A2, A20, A21, A3, A4, A5, ..., A9.

### Αναγνώριση δεκαδικού διαχωριστικού

Ο χαρακτήρας διαχωριστικού δεκαδικών, ο οποίος ποικίλλει ανάλογα με τις τοπικές ρυθμίσεις, όταν περιλαμβάνεται στον αριθμό που ακολουθεί το κείμενο, υποδεικνύει ότι πρόκειται για δεκαδικό αριθμό. Για παράδειγμα: A1.14, A1.2, A2.5, A10 (με τελεία ως διαχωριστικό).

### Δεκαδικό διαχωριστικό ως κανονικός χαρακτήρας

Ο χαρακτήρας διαχωρισμού δεκαδικών, ο οποίος ποικίλλει ανάλογα με την τοπική ρύθμιση, δεν υποδεικνύει δεκαδικό αριθμό όταν περιλαμβάνεται στο ακόλουθο κείμενο. Αντίθετα, αντιμετωπίζεται ως κανονικός χαρακτήρας. Για παράδειγμα, το A1.14 περιέχει τον χαρακτήρα 'A', τον αριθμό 1, τον χαρακτήρα '.' και τον αριθμό 14.

## Συμπερίληψη οριακών στηλών/γραμμών που περιέχουν μόνο σχόλια

Η περιοχή οριακών στηλών (για ταξινόμηση γραμμών), ή οριακών γραμμών (για ταξινόμηση στηλών) μιας περιοχής ταξινόμησης δεν ταξινομούνται από προεπιλογή εάν είναι κενές. Σημειώστε αυτήν την επιλογή, εάν οι οριακές στήλες ή γραμμές που περιέχουν σχόλια πρόκειται επίσης να ταξινομηθούν.

## Συμπερίληψη των οριακών στηλών/γραμμών που περιέχουν μόνο εικόνες

Οι οριακές στήλες (για ταξινόμηση γραμμών), ή οι οριακές γραμμές (για ταξινόμηση στηλών) μιας περιοχής ταξινόμησης δεν ταξινομούνται από προεπιλογή εάν είναι κενές. Σημειώστε αυτήν την επιλογή, εάν οι οριακές στήλες ή γραμμές που περιέχουν εικόνες πρόκειται επίσης να ταξινομηθούν.

## Αντιγραφή αποτελεσμάτων ταξινόμησης στο:

Αντιγράφει τον ταξινομημένο κατάλογο στην περιοχή κελιών που καθορίζετε.

### Ταξινόμηση αποτελεσμάτων (επώνυμος κατάλογος περιοχών)

Επιλέξτε μια επώνυμη περιοχή κελιών, όπου μπορείτε να εμφανίσετε τον ταξινομημένο κατάλογο.

### Ταξινόμηση αποτελεσμάτων (πλαίσιο εισόδου)

Εισάγετε την περιοχή κελιών όπου θέλετε να εμφανιστεί ο ταξινομημένος κατάλογος.

## Προσαρμοσμένη σειρά ταξινόμησης

Πατήστε εδώ και ύστερα επιλέξτε την προσαρμοσμένη σειρά ταξινόμησης που επιθυμείτε.

### Προσαρμοσμένη ταξινόμηση καταλόγου εντολών

Επιλέξτε την προσαρμοσμένη σειρά ταξινόμησης που θέλετε να εφαρμόσετε. Για να καθορίσετε μια προσαρμοσμένη σειρά ταξινόμησης, επιλέξτε LibreOffice - Προτιμήσεις Εργαλεία - Επιλογές - LibreOffice Calc - Ταξινόμηση καταλόγων.

## Τοπική ρύθμιση

Επιλέξτε την τοπική ρύθμιση για τους κανόνες ταξινόμησης.

### Επιλογές

Επιλέξτε έναν τρόπο ταξινόμησης για την τοπική ρύθμιση. Για παράδειγμα, επιλέξτε "τηλεφωνικός κατάλογος" για τα γερμανικά για να συμπεριλάβετε τον ειδικό χαρακτήρα umlaut στην ταξινόμηση.

## Κατεύθυνση

### Πάνω σε κάτω (ταξινόμηση γραμμών)

Ταξινομεί τις γραμμές από τις τιμές των ενεργών στηλών εντός της επιλεγμένης περιοχής.

### Αριστερά σε δεξιά (ταξινόμηση στηλών)

Ταξινομεί τις στήλες από τις τιμές των ενεργών γραμμών εντός της επιλεγμένης περιοχής.

Παρακαλούμε, υποστηρίξτε μας!