Περιεχόμενα

# OpenCL

OpenCL είναι μια τεχνολογία επιτάχυνσης υπολογισμών σε μεγάλα υπολογιστικά φύλλα.

Για να έχετε πρόσβαση σε αυτήν τη λειτουργία...

Επιλέξτε LibreOffice - Προτιμήσεις Εργαλεία - Επιλογές - LibreOffice - OpenCL.

Το OpenCL™ είναι το πρώτο ανοικτό, δωρεάν διαλειτουργικό πρότυπο, παράλληλου προγραμματισμού σύγχρονων επεξεργαστών που βρίσκεται σε προσωπικούς υπολογιστές, διακομιστές και συσκευές χειρός ή ενσωματωμένες. Το OpenCL (ανοικτή γλώσσα υπολογισμού) βελτιώνει πολύ την ταχύτητα και την αποκρισιμότητα για ένα ευρύ φάσμα εφαρμογών σε πολλές κατηγορίες της αγοράς από παιχνίδια και διασκέδαση μέχρι επιστημονικό και ιατρικό λογισμικό.

Για περισσότερες πληροφορίες για το OpenCL, επισκεφτείτε τον ιστότοπο του OpenCL

Από προεπιλογή, το OpenCL είναι ενεργοποιημένο στο LibreOffice . Ενώ είναι ενεργοποιημένο, το OpenCL εκμεταλλεύεται τη GPU (μονάδα επεξεργασίας γραφικών) μιας συσκευής για ταχύτερο χρόνο απόδοσης κατά τη διάρκεια των υπολογισμών. Αυτό είναι χρήσιμο όταν εργάζεστε με μεγάλα υπολογιστικά φύλλα στο LibreOffice Calc που απαιτούν υπολογισμούς σε μεγάλα σύνολα δεδομένων.

## Επιλογές OpenCL

Εάν το OpenCL είναι ήδη ενεργοποιημένο, το παράθυρο διαλόγου εμφανίζει Το OpenCL είναι διαθέσιμο για χρήση. Εάν το OpenCL δεν είναι ενεργοποιημένο εκείνη τη στιγμή, εμφανίζεται Το OpenCL δεν χρησιμοποιείται.

### Να επιτρέπεται η χρήση του OpenCL

Επιλέξτε ή αποεπιλέξτε αυτό το πλαίσιο ελέγχου για να ενεργοποιήσετε ή να απενεργοποιήσετε το OpenCL. Επιλέξτε Εφαρμογή ή Εντάξει για να ενημερώσετε τις ρυθμίσεις. Για να τεθούν σε ισχύ οποιεσδήποτε αλλαγές, πρέπει να επανεκκινηθεί το LibreOffice.

Το OpenCL εξαρτάται από τη διαθεσιμότητα των λειτουργικών προγραμμάτων οδήγησης για το υλικό του υπολογιστή σας. Εάν το OpenCL δεν είναι ενεργοποιημένο από προεπιλογή, τα προγράμματα οδήγησης δεν είναι σε κατάσταση λειτουργίας, ενδέχεται να μην υπάρχουν ή να μην είναι εγκατεστημένα.

Παρακαλούμε, υποστηρίξτε μας!