Περιεχόμενα

# XLOOKUP

Αναζητά μια τιμή σε έναν πίνακα και επιστρέφει μια αναφορά σε ένα κελί ή μια περιοχή κελιών.

Η συνάρτηση XLOOKUP είναι μια σύγχρονη και ευέλικτη αντικατάσταση παλαιότερων συναρτήσεων όπως VLOOKUP, HLOOKUP και LOOKUP. Το XLOOKUP υποστηρίζει κατά προσέγγιση και ακριβή αντιστοίχιση, χαρακτήρες υποκατάστασης (* ?) ή κανονικές εκφράσεις για μερικές αντιστοιχίσεις και αναζητήσεις σε κάθετες ή οριζόντιες περιοχές. Το XLOOKUP μπορεί να εκτελέσει αντίστροφη αναζήτηση και προσφέρει μια γρήγορη επιλογή δυαδικής αναζήτησης κατά την εργασία με μεγάλα σύνολα δεδομένων.

### Σύνταξη

XLOOKUP( [Κριτήριο αναζήτησης] ; Πίνακας αναζήτησης ; Πίνακας αποτελεσμάτων [ ; [ Αποτέλεσμα εάν δεν βρέθηκε ] [ ; [Λειτουργία αντιστοίχισης] [ ; Λειτουργία αναζήτησης ] ] ] )

Κριτήριο αναζήτησης: (προαιρετικό) Η τιμή οποιουδήποτε τύπου που θα αναζητηθεί στον Πίνακα. Εάν παραλειφθεί, το XLOOKUP επιστρέφει κενά κελιά που βρίσκει στον Πίνακα αναζήτησης.

Πίνακας αναζήτησης: είναι η αναφορά του πίνακα για αναζήτηση. Ο πίνακας πρέπει να είναι ένας μονοδιάστατος πίνακας και πρέπει να περιέχεται σε ένα μόνο φύλλο.

Πίνακας αποτελεσμάτων: είναι η αναφορά του πίνακα ή του εύρους που θα επιστραφεί.

Εάν ο Πίνακας αποτελεσμάτων είναι μια περιοχή κελιών, η συνάρτηση XLOOKUP πρέπει να εισαχθεί ως τύπος πίνακα.

Αποτέλεσμα εάν δεν βρεθεί: ένα κείμενο ή περιεχόμενο κελιού που θα επιστραφεί εάν δεν βρεθεί η τιμή Αναζήτηση. Εάν δεν βρεθεί έγκυρη αντιστοίχιση και παραλειφθεί το Αποτέλεσμα εάν δεν βρεθεί, η συνάρτηση επιστρέφει το σφάλμα #Δ/Υ.

Λειτουργία αντιστοίχισης: (προαιρετικό) καθορίζει τον τύπο αντιστοίχισης. Οι τιμές μπορούν να είναι:

- 0: ακριβής αντιστοίχιση (προεπιλογή). Εάν δεν βρεθεί η τιμή Κριτήριο αναζήτησης και παραλειφθεί το κείμενο Αποτέλεσμα εάν δεν βρέθηκε, τότε επιστρέφεται το σφάλμα #N/A.

- -1: προσπάθεια ακριβούς αντιστοίχισης. Εάν δεν βρεθεί η τιμή Κριτηρίου αναζήτησης, τότε επιστρέφεται το επόμενο μικρότερο στοιχείο.

- 1: προσπάθεια ακριβούς αντιστοίχισης. Εάν δεν βρεθεί η τιμή Κριτηρίου αναζήτησης, τότε επιστρέφεται το επόμενο μεγαλύτερο στοιχείο.

- 2: ένας χαρακτήρας υποκατάστασης ταιριάζει όπου οι χαρακτήρες * (πολλαπλοί χαρακτήρες), ? (ένας χαρακτήρας) και ~ έχουν ειδικές σημασίες.

- 3: μια αντιστοίχιση κανονικής έκφρασης.

Τρόπος αναζήτησης: (προαιρετικό) καθορίζει τη λειτουργία αναζήτησης που θα χρησιμοποιηθεί.

- 1: επιστρέφει την πρώτη εμφάνιση ξεκινώντας από το πρώτο στοιχείο του Πίνακα αναζήτησης (προεπιλογή).

- -1: αντίστροφη αναζήτηση. Επιστρέφει την πρώτη εμφάνιση ξεκινώντας από το τελευταίο στοιχείο του Πίνακα αναζήτησης.

- 2: δυαδική αναζήτηση που βασίζεται στην ταξινόμηση του Πίνακα αναζήτησης σε αύξουσα σειρά. Εάν δεν ταξινομηθεί, θα επιστραφούν μη έγκυρα αποτελέσματα.

- -2: δυαδική αναζήτηση που βασίζεται στην ταξινόμηση του Πίνακα αναζήτησης σε φθίνουσα σειρά. Εάν δεν ταξινομηθεί, θα επιστραφούν μη έγκυρα αποτελέσματα.

Οι τιμές 2 και 3 της Λειτουργίας αντιστοίχισης δεν μπορούν να συνδυαστούν με δυαδική αναζήτηση (τιμή Λειτουργίας αναζήτησης 2 ή -2).

Οποιοδήποτε από τα προαιρετικά ορίσματα μπορεί να παραλειφθεί. Ένα προαιρετικό όρισμα απαιτεί να υπάρχουν όλα τα προηγούμενα διαχωριστικά.

### Παραδείγματα

Ας υποθέσουμε ότι έχουμε δημιουργήσει έναν μικρό πίνακα βάσης δεδομένων που καταλαμβάνει την περιοχή κελιών A1:DO4 και περιέχει βασικές πληροφορίες για τα 118 χημικά στοιχεία. Η πρώτη στήλη περιέχει τις επικεφαλίδες των στηλών “Στοιχείο”, “Σύμβολο”, “Ατομικός αριθμός” και “Σχετική ατομική μάζα”. Οι επόμενες στήλες περιέχουν τις σχετικές πληροφορίες για καθένα από τα στοιχεία, διαταγμένα από αριστερά προς τα δεξιά κατά ατομικό αριθμό. Παραδείγματος χάρη, τα κελιά B1:B4 περιέχουν “Υδρογόνο”, “H”, “1” και “1,008”, ενώ τα κελιά DO1:DO4 περιέχουν “Ογκαν”, “Og”, “118” και “294”.

| A | B | C | D | ... | DO
--- | --- | --- | --- | --- | --- | ---
1 | Στοιχείο | Υδρογόνο | Ήλιο | Λίθιο | ... | Ογκανέσιο
2 | Σύμβολο | H | He | Li | ... | Og
3 | Ατομικός αριθμός | 1 | 2 | 3 | ... | 118
4 | Σχετική ατομική μάζα | 1.008 | 4.0026 | 6.94 | ... | 294

{=XLOOKUP("Ατομικός Αριθμός";A2:A4;A2:DO4)} επιστρέφει τον πίνακα

Ατομικός Αριθμός | 1 | 2 | 3 | ... | 118

{=XLOOKUP("Ήλιο";B1:DO1;B1:DO4)} επιστρέφει τον πίνακα

Ήλιο
He
2
4.0026

{=XLOOKUP("Κρυπτονίτης";B1:DO1;B1:DO4;"Άγνωστο στοιχείο") επιστρέφει τον πίνακα {"Άγνωστο στοιχείο","Άγνωστο στοιχείο","Άγνωστο στοιχείο","Άγνωστο στοιχείο"}.

#### Τεχνικές πληροφορίες

Αυτή η συνάρτηση είναι διαθέσιμη από την έκδοση LibreOffice 24.8.

Αυτή η συνάρτηση ΔΕΝ αποτελεί μέρος του προτύπου Open Document Format for Office Applications (OpenDocument) Έκδοση 1.3. Μέρος 4: Επανυπολογισμένη μορφή τύπου (OpenFormula). Ο χώρος ονομάτων είναι

COM.MICROSOFT.XLOOKUP

Σχετικά θέματα

XMATCH

Σελίδα wiki XLOOKUP.

Παρακαλούμε, υποστηρίξτε μας!