Περιεχόμενα

# XMATCH

Αναζητά μια τιμή σε έναν μονοδιάστατο πίνακα και επιστρέφει τη σχετική θέση του στοιχείου.

Το XMATCH έχει καλύτερες επιδόσεις από τη συνάρτηση MATCH, καθώς επιτρέπει αναζητήσεις ανάλογα με τη λειτουργία αναζήτησης.

### Σύνταξη

XMATCH(Κριτήριο αναζήτησης; Πίνακας αναζήτησης [; Λειτουργία αντιστοίχισης [; Λειτουργία αναζήτησης ] ] )

Κριτήριο αναζήτησης: Η τιμή οποιουδήποτε τύπου που θα αναζητηθεί στον Πίνακα αναζήτησης.

Πίνακας Αναζήτησης: είναι η αναφορά του πίνακα ή του εύρους για αναζήτηση.

Λειτουργία αντιστοίχισης: (προαιρετικό) καθορίζει τον τύπο αντιστοίχισης. Οι τιμές μπορούν να είναι:

- 0: ακριβής αντιστοίχιση (προεπιλογή). Εάν δεν βρεθεί η τιμή Κριτηρίου αναζήτησης, τότε επιστρέφεται το σφάλμα #N/A.

- -1: προσπάθεια ακριβούς αντιστοίχισης. Εάν δεν βρεθεί η τιμή Κριτηρίου αναζήτησης, τότε επιστρέφεται το επόμενο μικρότερο στοιχείο.

- 1: προσπάθεια ακριβούς αντιστοίχισης. Εάν δεν βρεθεί η τιμή Κριτηρίου αναζήτησης, τότε επιστρέφεται το επόμενο μεγαλύτερο στοιχείο.

- 2: μια αντιστοίχιση χαρακτήρα υποκατάστασης όπου οι χαρακτήρες *, ? και ~ έχουν ειδικές σημασίες.

- 3: μια αντιστοίχιση κανονικής έκφρασης.

Τρόπος αναζήτησης: (προαιρετικό) καθορίζει τη λειτουργία αναζήτησης που θα χρησιμοποιηθεί.

- 1: επιστρέφει την πρώτη εμφάνιση ξεκινώντας από το πρώτο στοιχείο του Πίνακα αναζήτησης (προεπιλογή).

- -1: αντίστροφη αναζήτηση. Επιστρέφει την πρώτη εμφάνιση ξεκινώντας από το τελευταίο στοιχείο του Πίνακα αναζήτησης.

- 2: δυαδική αναζήτηση που βασίζεται στην ταξινόμηση του Πίνακα αναζήτησης σε αύξουσα σειρά. Εάν δεν ταξινομηθεί, θα επιστραφούν μη έγκυρα αποτελέσματα.

- -2: δυαδική αναζήτηση που βασίζεται στην ταξινόμηση του Πίνακα αναζήτησης σε φθίνουσα σειρά. Εάν δεν ταξινομηθεί, θα επιστραφούν μη έγκυρα αποτελέσματα.

Οι τιμές 2 και 3 της Λειτουργίας αντιστοίχισης δεν μπορούν να συνδυαστούν με δυαδική αναζήτηση (τιμή Λειτουργίας αναζήτησης 2 ή -2).

Οποιοδήποτε από τα προαιρετικά ορίσματα μπορεί να παραλειφθεί. Ένα προαιρετικό όρισμα απαιτεί να υπάρχουν όλα τα προηγούμενα διαχωριστικά.

### Παραδείγματα

Ας υποθέσουμε ότι έχουμε δημιουργήσει έναν μικρό πίνακα βάσης δεδομένων που καταλαμβάνει την περιοχή κελιών A1:DO4 και περιέχει βασικές πληροφορίες για τα 118 χημικά στοιχεία. Η πρώτη στήλη περιέχει τις επικεφαλίδες των στηλών “Στοιχείο”, “Σύμβολο”, “Ατομικός αριθμός” και “Σχετική ατομική μάζα”. Οι επόμενες στήλες περιέχουν τις σχετικές πληροφορίες για καθένα από τα στοιχεία, διαταγμένα από αριστερά προς τα δεξιά κατά ατομικό αριθμό. Παραδείγματος χάρη, τα κελιά B1:B4 περιέχουν “Υδρογόνο”, “H”, “1” και “1,008”, ενώ τα κελιά DO1:DO4 περιέχουν “Ογκαν”, “Og”, “118” και “294”.

| A | B | C | D | ... | DO
--- | --- | --- | --- | --- | --- | ---
1 | Στοιχείο | Υδρογόνο | Ήλιο | Λίθιο | ... | Ογκανέσιο
2 | Σύμβολο | H | He | Li | ... | Og
3 | Ατομικός αριθμός | 1 | 2 | 3 | ... | 118
4 | Σχετική ατομική μάζα | 1.008 | 4.0026 | 6.94 | ... | 294

Η =XMATCH("Ατομικός Αριθμός"; A1:A4) επιστρέφει 3, την τρίτη γραμμή του πίνακα A1:A4.

Η =XMATCH("Li"; A2:DO2) επιστρέφει 4, την τέταρτη στήλη του πίνακα A2:DO2.

#### Τεχνικές πληροφορίες

Αυτή η συνάρτηση είναι διαθέσιμη από την έκδοση LibreOffice 24.8.

Αυτή η συνάρτηση ΔΕΝ αποτελεί μέρος του προτύπου Open Document Format for Office Applications (OpenDocument) Έκδοση 1.3. Μέρος 4: Επανυπολογισμένη μορφή τύπου (OpenFormula). Ο χώρος ονομάτων είναι

COM.MICROSOFT.XMATCH

Σχετικά θέματα

XLOOKUP

Σελίδα wiki του XMATCH.

Παρακαλούμε, υποστηρίξτε μας!